Calcúlase que pal 2035 va haber un 23% más de mayores de 65 años que güei, un de ca tres asturianos va superar los 80 años. Namás el 30% de les places xeriátriques disponibles son públiques
#000002
Los xeriátricos privaos vieron la posibilidá de mercáu que l’avieyamientu de la población asturiana representa y planteguen abrir nos próximos 20 años más de 2.900 nueves places n’Asturies. Básense para ello nel estudiu realizáu pola Conseyería de Drechos Sociales y Bientar, ‘Previsión de demanda de curiaos residenciales pa mayores n’Asturies’. Esti informe, sicasí, nun plantegó la necesidá d’aumentar nos miles de places necesaries la ufierta pública xeriátrica.
#000003
N’Asturies hai alredor de 12.500 places en residencies par mayores, una cifra que nos asitia n’una ratio llixeramente perriba la ratio de 5 encamentada pola OMS. Del total d’estes places residenciales, alrodiu’l 70% correspóndese con places en residencies privaes, entantu que les restantes son places en residencies públiques. La diferencia qu’esto implica pal usuariu ta nel preciu, que varia de los aprosimao 570€ mensuales (el 80% d’una pensión normal) nun xeriátricu públicu a un preciu mediu que s’asitia ente los 1.300€y los 1.500€/mes nuna privada.
La patronal xeriátrica non solo plantega l’apertura de nuevos centros, especialmente nel Oriente y Occidente asturianos, sinón que reclama al gobiernu asturianu “financiamientu abondu”, ello ye, que soliciten que, en llugar de crease places públiques, s’invierta en conciertos financiaos de calter priváu.
#000004